Veiligheidswagte vas vir transito-roof | Maroela Media
Kapt. Lloyd Ramovha, woordvoerder van die Valke, het gesê die verdagtes, onderskeidelik 37 en 38 jaar oud, word verbind met 'n transitorooftog wat verlede maand in Mitchells Plain plaasgevind het. Die wagte en bestuurder van die transitovoertuig het beweer hulle is deur 'n onbekende aantal verdagtes oorval en van hul vuurwapens en sakke kontantgeld beroof. Geen skote is afgevuur nie en niemand is in die voorval beseer nie.
"Nadat die twee veiligheidswagte vanoggend by die maatskappy se hoofkantoor in Milnerton vir diens aangemeld het, het lede van die Valke op die gebou toegeslaan en die twee in hegtenis geneem," het Ramovha gesê.
"Hulle sal Maandag in die Mitchells Plain-landdroshof verskyn op 'n aanklag van gewapende roof."
Wonderlik wat 'n mens nie alles sal bedink en doen vir 'n ou geldjie, natuurlik met die minste inspanning en tog die domheid dat jy uitgevang kan en sal word.
kayvee · 3 jaar gelede
Verstaan nie mooi..word aangekla vir 'gewapende roof'…
Roof op hulself? Vang nie..
Die wagte en die bestuurder het beweer hul is beroof, maar net die wagte is gearresteer. Daar iewers sit nou seker 'n Valk wat vir die bestuurder wag om aan te meld vir werk.